Den Vest-Sjællandske Avis, 1829-04-04
Nyeste Post Efterretninger. Der berettes fra London under 21de Marts at der er forefaldet en Duel imellem Hertugen af Vellington og Greven af Vinchelsen. Greven havde ladet indrykke en Skrivelse i Bladet Standard, hvori han erklærede: at han ikke vilde længere betale sit sædvanlige Bidrag til Kongens Collegium, med de tilføiede Ord: at han kun efter Hertugen af Vellingtons Exempel havde underskrevet sig for Bidrag til dette reent protestantiske Jnstitut, men nu troer han at Hertugen selv kun har bidraget dertil for at skuffe Publikum om sine Hensigter med Hensyn til Katholikerne. Da Hertugen blev underrettet om dette Brev, saa forlangte han en Erklæring af Greven med den bemærkning, at det vist nok stod ham frit forat tage sine Bidrag tilbage; men dette gav ham ingen Ret til at paastaae, at han, nemlig Hertugen, havde taget Deel i denne Subskription af vanærende og strafværdige Bevæggrunde. Greven afflog at meddele den forønskede Erklæring Hertugen af Vellington begav sig derfor tilligemed Krigsecretairen Sir Henry Hardinge Kl. 8. om Morgenen den 21de Marts til Battersea=Felds. Nogle Minuter derefter ankom ogsaa Greven af Vinchelsen med sin Secundant Greven af Falmouth. Hertugen af Vellington skød først, men skød feil. Derpaa skød Greven af Vinchelsea sin Pistol af i Luften. Greven af Falmouth traadte nu imellem dem og formaaede Greven af Vinchelsen til at underskrive en Erklæring, hvori han tilkiendegav, at det giorde ham ondt, at han havde været for rask i at bekiendtgjøre sin Mening. Desuden forpligtede Greven af Vinchelsea sig til at lade denne Erklæring indrykke i Bladet Standard. Denne Erklæring blev saaledes: Efterat jeg har givet Hertugen af Villington den forlangte Satisfaction for den Beskiæmmelse, som han paastaaer at jeg har tilføiet ham ved den Skrivelse, som jeg bekiendtgjorde forrige Mandag, og da jeg har bragt mig i en anden Sindsstemning end den hvori jeg befandt mig, da Hs. Naade meddeelte mig sin Communication ved SirHardinge og Lord Falmouth angaaende hiint Brev, saa tager jeg nu ikke i Betænkning af frit Hu at erklære, at jeg i min Apologie har ubetænksomt yttret en Mening, som den ædle Hertug saaledes har betragtet, som at han var bleven anklaget for strafværdige Bevæggrunde ved en vis Handling, som fandt Sted for omtrent et Aar siden. Jeg erklærer derfor at jeg skal anvende alt mueligt for at denne Tilstaaelse af hvor ondt denne Sag giør mig bliver indrykket i Bladet Standard. - Bladet Coureren har nu paa SirHardinges Forlangende indrykket den hele foregaaende Correspondence imellem Duellanterne, som bestaar af 17 Breve. Bladet Morning Herald paastaaer at Hertugens Kugle foer igiennem Grevens venstre Kioleskiød. Dagen derpaa begav Hertugen af Vellington sig til Hs. Majestæt Kongen i Vindsor. – Allerede i flere Aftener var Hertugen af Vellington naar han reed eller kiørte bort fra Overhuset bleve forfulgt af Pøbelen med Forhaanelser; men d. 19de om Aftenen stimlede en stor Mængde Mennesker sammen omkring ham og udstødte imod ham de meest forhaanende Yttringer. Hertugen søgte at slippe bort fra dem og gav sin Hest Sporene, men han blev forfulgt lige til sin Gaard i Dovningstret, hvor det endelig lykkedes Politiet med megen Møie at forjage Pøbelen. Derimod da Hertugen vilde den 23de Marts om Morgenen begive sig til Overhuset, saa blev han hilset af den forsamlede Folkemængde med Jubelraab, og som neppe ved Politiet kunde afholdes fra at trænge ind med ham i Huset J Staden Jnvernes i Skotland har Pøbelen nedrevet det katholske Capel og paa Gruset af det opbrændt Hr. Grants Portrait som er Parlamentslem for Grevskabet, og derved brølet: Jngen Pavedom. - Bladet Coureren melder: at Generaladvocaten Sir Charles Vetherell har faaet den Anmeldelse: at Hs. Majestæt ikke længere behover hans Tieneste. (Han har som bekiendt stemt imod Emancipationen.) Man troer at være overbeviist om at begge billerne ville gaae igiennem i Underhuset; men at der ville blive samange Amendementer foreslagne i Committeen, at den tredie Læsning af dem og følgelig ogsaa deres Afsendelse til Overhuset ikke kan finde Sted førend i næste Uge, og skulde ogsaa den Billens Læsning passere, saa vil der medgaae 14 Dage inden den tredie Læsning kan finde Sted. Ogsaa frygter man for at Lorderne ville foretage saamange Forandringer med Billerne, at de igien maae gaae tilbage til Underhuset inden de kunne erholde Kongelig Sanction.